Gedagte vir die dag: Meer as 'n tikkie op die hand | Maroela Media
God is die Regter wat mense se lewe oordeel en hulle daarvolgens straf. Wanneer God oordeel, is dit nie net 'n tikkie op die hand nie. Ons almal sal eendag voor God moet verskyn.
As dit vir jou lyk of goddeloses die oorhand het en of God magteloos is, dink weer. God vergeld nie dadelik sondaars se dade nie omdat Hy hulle in genade 'n kans gee om hulle te bekeer. God se genade is nie swakheid nie. Hy gee sondaars kans om tot bekering te kom.
God is so oorvloedig in sy goedheid, verdraagsaamheid en geduld teenoor jou. Minag jy dit werklikwaar? Besef jy nie dat God so goed vir jou is omdat Hy vir jou tyd wil gee om tot inkeer te kom nie? (Romeine 2:4)